Document ID: 31991R0268

ΚΑΝΟΝΙΣΜΟΣ ( ΕΟΚ ) αριθ . 268/91 ΤΗΣ ΕΠΙΤΡΟΠΗΣ της 1ης Φεβρουαρίου 1991 περί λεπτομερειών εφαρμογής του κανονισμού ( ΕΟΚ ) αριθ . 3650/90 του Συμβουλίου σχετικά με τα μέτρα ενισχύσεως της εφαρμογής των κοινών κανόνων ποιότητας για τα οπωροκηπευτικά στην Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό ( ΕΟΚ ) αριθ . 3650/90 του Συμβουλίου της 11ης Δεκεμβρίου 1990 σχετικά με τα μέτρα ενισχύσεως της εφαρμογής των κοινών κανόνων ποιότητας για τα οπωροκηπευτικά στην Πορτογαλία ( 1 ), και ιδίως το άρθρο 4,
Εκτιμώντας :
ότι για να επιτευχθούν οι στόχοι που προβλέπονται από τα μέτρα αυτά και για να εξασφαλιστεί η καλή τους λειτουργία πρέπει να εξασφαλιστούν τα στοιχεία του προγράμματος ενεργειών που πρέπει να υποβληθεί στην Πορτογαλία -
ότι είναι αναγκαίο να καθορισθούν οι δαπάνες που λαμβάνονται υπόψη ως επιλέξιμες για την κοινοτική χρηματοδότηση καθώς και τα αιτιολογικά στοιχεία των δαπανών που πραγματοποιούνται, πριν επιτραπεί έλεγχος σχετικά με την προσαρμογή τους -
ότι πρέπει να παρατηρηθεί η εξέλιξη των ενεργειών που προβλέπονται στο πρόγραμμα και να καταστούν γνωστά τα αποτελέσματα κατά τη λήξη της εκτέλεσής τους - ότι πρέπει, για το σκοπό αυτό, να καθορισθούν οι αναγκαίες ανακοινώσεις -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ενόψει της εγκρίσεώς του από την Επιτροπή, το πρόγραμμα των ενεργειών που αναφέρεται στο άρθρο 1 του κανονισμού ( ΕΟΚ ) αριθ . 3650/90 του Συμβουλίου, περιλαμβάνει τα κάτωθι στοιχεία :
α ) περιγραφή και ανάλυση της αρχικής κατάστασης σχετικά με το σύνολο των ελεγκτών, την εδαφική τους κατανομή σε συνάρτηση με τα έργα που πρέπει να εκτελεσθούν και την οργάνωση των ελέγχων -
β ) στον τομέα ενισχύσεως του σώματος ελεγκτών:
- εκτίμηση των συμπληρωματικών αναγκών,
- ειδίκευση των ελεγκτών που απαιτείται για την πρόσληψή τους καθώς και προβλεπόμενες λεπτομέρειες προσλήψεως,
- προγραμματισμός προσλήψεως όλων των ελεγκτών -
γ ) όσον αφορά την κατάρτιση :
- αξιολόγηση των αναγκών κατάρτισης,
- υπαλλήλων που αναλαμβάνουν ελέγχους ( ειδίκευση και επιμόρφωση ),
- οικονομικών φορέων,
- είδος των προβλεπομένων ενεργειών ( μαθήματα, σεμινάρια, πρακτική εξάσκηση, προσφυγή σε συμβούλους κ.λπ .). Τα μαθήματα που προορίζονται για την κατάρτιση των ελεγκτών πρέπει να περιλαμβάνουν θεωρητική και πρακτική κατάρτιση - οι ενέργειες που αφορούν τους φορείς πρέπει να προσεγγίζουν κατά προτεραιότητα τους παραγωγούς,
- προβλεπόμενο χρονοδιάγραμμα της εξέλιξης των εν λόγω ενεργειών κατάρτισης,
- περιγραφή των ενεργειών διάδοσης που πρέπει να αναλαμβάνονται από τους οικονομικούς φορείς, προσδιορίζοντας τις προτεραιότητες καθώς και τον τύπο διδακτικού υλικού που πρέπει να χρησιμοποιείται,
- ένδειξη του αριθμού, της τοποθεσίας και της σύνθεσης πρότυπων πειραματικών μονάδων που συνοδεύονται από τα αναγκαία πιστοποιητικά και το χρονοδιάγραμμα της σύστασής τους -
δ ) όσον αφορά την εφαρμογή των ελέγχων :
- την οργάνωση των διαφόρων τύπων ελέγχου,
- τις διοικητικές λεπτομέρειες σχετικά με τη διαχείριση των ελέγχων . Οι διατάξεις που δεν έχουν ακόμη θεσπισθεί θα ανακοινωθούν μόλις εγκριθούν,
- τα μέτρα που λαμβάνονται ή που πρέπει να ληφθούν για την κύρωση των παραβάσεων των κοινών κανόνων ποιότητας, σύμφωνα με το άρθρο 10 παράγραφος 2 του κανονισμού ( ΕΟΚ ) αριθ . 1035/72 του Συμβουλίου ( 2 )-
ε ) όσον αφορά τη δημιουργία μοντέλων συσκευασίας :
τον καθορισμό, τη δημιουργία μοντέλων συσκευασίας για ορισμένα προϊόντα που θεωρούνται ως πρωταρχικά, που προσαρμόζονται στη χρήση και στον προορισμό των προϊόντων αυτών . Οι ενέργειες αυτές πρέπει να πραγματοποιούνται από κοινού με τους ενδιαφερόμενους οικονομικούς φορείς και ιδίως τους παραγωγούς -
στ ) τον προβλεπόμενο προϋπολογισμό σχετικά με τη χρηματοδότηση του προγράμματος, που κατανέμεται ανά ενέργεια ή κατηγορία των δαπανών και ανά έτος εκτέλεσης .
Κάθε προβλεπόμενη τροποποίηση του προγράμματος ανακοινώνεται αμελλητί στην Επιτροπή, με τα κατάλληλα αιτιολογικά . Η Επιτροπή υποβάλλει, εάν υπάρχει λόγος, τις παρατηρήσεις της εντός προθεσμίας ενός μηνός . Άρθρο 2
Για την καταβολή της χρηματοδοτικής συμμετοχής της Κοινότητας, θεωρούνται ως επιλέξιμες δαπάνες οι δαπάνες που συνδέονται :
1 . στον τομέα ενισχύσεως του σώματος των ελεγκτών :
1.1 . με τις αμοιβές συμπληρωματικού αριθμού υπαλλήλων . Οι αμοιβές περιλαμβάνουν τους μισθούς και άλλα ποσά που καταβάλλονται σύμφωνα με τις εθνικές διατάξεις, εξαιρέσει των φόρων και των συνεισφορών φορολογικού χαρακτήρα . Μόνο οι υπάλληλοι που προσλαμβάνονται από την ημερομηνία εγκρίσεως του προγράμματος δύνανται να ληφθούν υπόψη για τον καθορισμό των επιλέξιμων δαπανών,
1.2 . με την αγορά τεχνικού υλικού που είναι αναγκαίο για την εκτέλεση των ελέγχων,
1.3. με τις μετακινήσεις που είναι αναγκαίες για τους επιτόπιους ελέγχους . Οι δαπάνες αυτές δύνανται να περιλαμβάνουν τα έξοδα μεταφοράς των υπαλλήλων με την παρουσίαση δικαιολογητικών ή να υπολογίζονται βάσει εργασίας κατ' αποκοπή που καθορίζεται ανά χιλιόμετρο σύμφωνα με τις εθνικές διατάξεις, σε σχέση με τον τόπο προσλήψεως των ενδιαφερομένων υπαλλήλων -
2 . με τις ενέργειες κατάρτισης που προκύπτουν :
- από την οργάνωση μαθημάτων και σεμιναρίων που προορίζονται τόσο για τους ελεγκτές όσο και για τους οικονομικούς φορείς . Οι δαπάνες αυτές περιλαμβάνουν τις αμοιβές καθώς και τα έξοδα ταξιδιού και διαμονής των προσώπων που αναλαμβάνουν τις ενέργειες κατάρτισης και τις δαπάνες σχετικά με τα έγγραφα που τίθενται στη διάθεση των συμμετοχόντων,
- από την εκτέλεση μαθημάτων πρακτικής εξάσκησης σε άλλα κράτη μέλη, τα οποία προορίζονται για τους ελεγκτές . Οι δαπάνες αυτές δύνανται να περιλαμβάνουν τα έξοδα εγγραφής δεόντως πιστοποιημένα από την υπεύθυνη αρχή του ενδιαφερόμενου κράτους μέλους, καθώς και τα έξοδα ταξιδίου και διαμονής, που υπολογίζονται σύμφωνα με τις εθνικές διατάξεις -
3 . με τη δημιουργία πρότυπων πειραματικών μονάδων που αντιπροσωπεύουν την αγορά αγαθών ή/και εξοπλισμού που προορίζονται να χρησιμεύσουν ως πρότυπο για τις ενέργειες εμπορικής προετοιμασίας και συσκευασίας των προϊόντων που υπόκεινται σε κοινούς κανόνες ποιότητας .
Οι δαπάνες που συνδέονται με την κατασκευή ή με τη διευθέτηση των εγκαταστάσεων υποδοχής των πρότυπων πειραματικών μονάδων δεν είναι επιλέξιμες-
4 . με τον καθορισμό, την κατέργασία και τη διανομή του διδακτικού υλικού
Οι δαπάνες που προκύπτουν από τη διανομή του υλικού αυτού με τα μέσα ενημέρωσης δεν είναι επιλέξιμες -
5 . με τον καθορισμό, τη δημιουργία και τη διανομή των μοντέλων συσκευασίας
Οι δαπάνες απλής αγοράς συσκευασίας δεν είναι επιλέξιμες . Άρθρο 3
Μία ετήσια κατάσταση των δαπανών εκτέλεσης του προγράμματος, που συνοδεύεται από όλα τα αναγκαία δικαιολογητικά έγγραφα απευθύνεται κάθε έτος στην Επιτροπή, το αργότερο στις 30 Απριλίου, για το προηγούμενο οικονομικό έτος . Η κατάσταση αυτή υποβάλλεται σύμφωνα με τους πίνακες που αναφέρονται στο παράρτημα . Άρθρο 4
1 . Οι πορτογαλικές αρχές ανακοινώνουν εντός ευλόγου προθεσμίας στην Επιτροπή την υπηρεσία ή/και τον οργανισμό που είναι υπεύθυνος για τον καθορισμό και τη διαχείριση του προγράμματος .
2 . Η αρμόδια υπηρεσία :
- εξασφαλίζει τη λογιστική κατάρτιση των δαπανών εκτέλεσης του προγράμματος που επιτρέπει τη διάκριση των επιλεξίμων δαπανών κατά την έννοια του άρθρου 2 και τον έλεγχό τους βάσει δικαιολογητικών,
- διατηρεί στη διάθεση της Επιτροπής για περίοδο τουλάχιστον τριών ετών μετά από το εν λόγω οικονομικό έτος, όλους τους φακέλους πληρωμής καθώς και το σύνολο των αντιστοίχων δικαιολογητικών .
3 . Κατά τη λήξη του δεύτερου έτους εκτέλεσης του προγράμματος, η αρμόδια υπηρεσία διαβιβάζει στην Επιτροπή έκθεση επί των πραγματοποιηθεισών ενεργειών .
4 . Κατά τη λήξη του πέμπτου έτους εκτέλεσης του προγράμματος, η ίδια υπηρεσία συντάσει έκθεση για την αξιολόγηση των αποτελεσμάτων εκτέλεσης του προγράμματος . Η Επιτροπή ανακοινώνει στα κράτη μέλη τα αποτελέσματα αυτά . Άρθρο 5
Οι πορτογαλικές αρχές μεριμνούν ώστε οι αναληφθείσες ενέργειες, ειδικότερα στον τομέα ενισχύσεως του σώματος των ελεγκτών και της κατάρτισης, να εξακολουθούν πέρα από τη διάρκεια εκτέλεσης του προγράμματος . Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 1 Φεβρουαρίου 1991 .

Labels: 3
7
18
17